**Besøg på Sæby Museum**

Besøget varer ca. 2 timer.

* Vi samles i skolestuen, hvor vi taler om Andreas’ dilemma. Fordele og ulemper ved at blive munk, fisker og staldknægt. Hvad ville eleverne vælge?
* Vi ser Arnold Andersens billede af Mariested Kloster, og taler om, hvor det lå i forhold til kirken og åen.
* Vi går en tur ned ad Algade, for at se, hvor klosteret lå, og hvor stort det var i forhold til de små fiskerhuse. Jeg viser hvor lille Sæby/Mariested var på den tid.
* Jeg viser rundt på museet med særligt fokus på kælderen, hvor der er udstillinger om Sæbygård i middelalderen og om kirken i middelalderen.
* Vi samles igen i skolestuen, hvor jeg viser eleverne nogle våbenskjold fra Sæby og de får lov at lave deres egne våbenskjold.